=== Amerikanske borgerkrig ===
{{Uddybende|Amerikanske borgerkrig}}
[[Fil:Battle of Gettysburg, by Currier and Ives.png|thumb|right|''[[Slaget ved Gettysburg]]'' farvelitografi af [[Currier & Ives]], ca. 1863. Slaget var et centralt vendepunkt i den [[amerikanske borgerkrig]]. Unionens sejr sørgede for at landet forblev samlet.]]
Efterhånden som nye territorier blev indlemmet, delte nationen sig på spørgsmålene om [[statens rettigheder]], den føderale regerings rolle og – i 1820'erne – udbredelsen af [[Slaveriet i USA|slaveriet]], som havde været lovligt i alle 13 kolonier, men var sjældnere nordpå, hvor det var blevet ulovligt i 1804. [[Unionen|De nordlige delstater]] var imod slaveriet, hvorimod de sydlige delstater anså modstanden for et angreb på deres levevis, da deres økonomi var afhængig af slavearbejde. Da det mislykkedes at løse disse problemer, og efter at [[Abraham Lincoln]] blev [[amerikanske præsidentvalg 1860|valgt til præsident]] i 1860, udtrådte flere af de sydlige delstater af Unionen for i stedet at danne [[Amerikas Konfødererede Stater]]. Det blev begyndelsen på den amerikanske borgerkrig.<ref>Morrison, Michael A ''Slavery and the American West: The Eclipse of Manifest Destiny and the Coming of the Civil War''. Side 176. University of North Carolina Press. {{ISBN|0-8078-4796-8}}.</ref> Unionens sejr i borgerkrigen i 1865 satte en stopper for slaveriet og afgjorde samtidig spørgsmålet, om en delstat havde ret til at udtræde af unionen. Begivenheden var et centralt omdrejningspunkt i amerikansk historie og resulterede i en styrkelse af den [[USA's føderale statsmagt|føderale magt]].<ref>De Rosa, Marshall L. ''The Politics of Dissolution: The Quest for a National Identity and the American Civil War''. Side 266. Transaction Publishers: 1. januar 1997. {{ISBN|1-56000-349-9}}</ref>
Politik